text: কোকেয়ারা
  (বৈজ্ঞানিক নাম: Abisara fylla (Westwood)) যার মূল শরীর গাঢ় খয়েরি বর্ণের এবং ডানা দুটিতে হালকা হলুদ রঙের পটি দেখা যায়। এরা মাঝারি আকৃতির প্রজাপতি। এরা রিওডিনিডি পরিবার এবং রিওডিনিনি উপগোত্রের সদস্য।
  
  আকার 
  
  কোকেয়ারার প্রসারিত অবস্থায় ডানার আকার ৫০-৬০মিলিমিটার দৈর্ঘ্যের হয়।
  
  বিস্তার 
  
  এরা ঘন অরণ্য পছন্দ করে। হিমালয় এর ৬৬০০ ফুট উচ্চতা পর্যন্ত কোকেয়ারাদের বিস্তার। নেপাল   
  , মায়ানমার এবং পশ্চিম চীন এর কিছু অংশেও এদের দেখতে পাওয়া যায়।
  
  বর্ণনা 
  
  এদের সামনের ডানার সামনের দিকের মাঝামাঝি অর্থাৎ ৪ নম্বর ভেন থেকে ভূমিকোন অবধি আড়াআড়ি ভাবে একটা হলুদ পটি দেখা যায়। ডানার শীর্ষে এবং শীর্ষ থেকে একটু ভিতর দিকে দু’একটা ছোট ছোট বিন্দু দেখা যায়। পিছনের ডানার শীর্ষে দুটো মাঝারি মাপের কালো তিলক দেখা যায়। এই তিলক দুটির নীচ থেকে ভূমিকোণ পর্যন্ত অনেকগুলি ছোট ছোট বিন্দু দেখা যায়। এই তিলক এবং বিন্দুগুলিকে ঘিরে সাদা দাগ দেখা যায়।
  
  আচরন 
  
  এরা খুব দ্রুত গতিতে উড়তে পারে। এরা ওড়ার সময় ছোট ছোট ঝাঁকি দিয়ে উড়তে থাকে এবং কখনই একনাগাড়ে একটানা উড়ান দেয় না। এরা পাহাড়ের পাদদেশের বন এবং ছায়া অঞ্চল পছন্দ করে। সাধারণত কোকেয়ারাকে পাখীদের বিষ্ঠা অথবা পচা পাকা ফল খেতে দেখা যায় এবং যখন এরা বসে তখন ডানা দুটি সবসময় অর্ধেক খুলে বসে থাকে।
  
  বৈশিষ্ট্য
  
  ডিম
  
  শূককীট
  
  আহার্য উদ্ভিদ 
  
  এই শূককীট (Maesa chisia) গাছের কচি পাতার রসালো অংশ আহার করে।
  
  মূককীট
  
  চিত্রশালা
  
  তথ্যসূত্র
  
  বহিঃসংযোগ 
  
  বিষয়শ্রেণী:ভারতের প্রজাপতি
  বিষয়শ্রেণী:পশ্চিমবঙ্গে প্রাপ্ত রিওডিনিডি গোত্রের প্রজাপতি
title: কোকেয়ারা